**Cui prodest?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cui prodest?

...

De ce-o fi individul, bolnav de-nchipuire,

Dorind s-arate lumii că-i mai deosebit,

Din lauda de sine el făurindu-și fire,

Purtându-se de parcă e nemaipomenit?

...

Zbătându-se în viață să iasă-n evidență,

Deși-n folosul lumii, n-are nimic de spus,

Cum de nu-și vede el mărunta existență

Și față de ceilalți, se crede mai presus?

....

Ce-l orbește oare în trecerea-i prin viață,

Și ce motive-l mână spre laude deșarte

Ce nu vor putea spre alte zări să-l poarte,

Da-l fac s-arate lumii făptura lui măreață?

...

De ce-or vrea măreție atâția oameni mici,

Când însuși Dumnezeu în lume a fost modest?

Oare ce mână-n lume turma de măscărici?

Dorința de mărire? Și viața lor cui prodest?!